Tasekla tamaziɣt tuɣ abrid amaynut anda ara tt-id-naf tennerna mliḥ ɣef wamek i tella zik. Tira tekcem s annar n tsekla, ayen i yefkan tagnit i tmaziɣt ad tejjuǧǧeg, ad teṭṭef amkan-is. Dɣa ad d-naf belli imyura ixedmen ɣef tmaziɣt furṣen tagnit iwakken ad snernin isnulfuyen-nsen, ad d-awin amaynut ladɣa deg wayen yerzan tawsit n Ungal imi yettuneḥsab d taqacuct n tsekla tartart; ma nuɣal ɣer usismel n tewsatin tatrarin. Seg wasmi i d-iban wungal s tutlayt taqbaylit i tikkelt tamezwarut s ɣur unaggal Racid ELLIC deg useggas n 1980; yeṭṭef wungal adeg leqqayen deg tudert n umdan imi d-yettawi ɣef yineḍruyen yesɛan assaɣ srid d tudert-is di tmetti. S yin ldint-d tewwura i tira d usnulfu s tutlayt n tmaziɣt, anda i d-banen aṭas n yimyura nniḍen iḍefren abrid n ELLIC am: Saɛid Saɛdi, Ɛmer Mezdad, Salem Zinya, Brahim Tazaɣartatg.